stanford-oval/wikipedia huggingface dataset:
อาสนวิหารล็อง
ลักษณะทางสถาปัตยกรรม > ทางเดินกลาง

บริเวณกลางโบสถ์ประกอบด้วยทั้งหมด 11 ช่วงมุงด้วยเพดานโค้งแหลมหกแฉก (Sexpartite Vault) ที่มีความสูงถึง 26 เมตร โดยแบ่งเป็นทั้งหมดสี่ระดับ: ชั้นซุ้มโค้งและทางเดิน (Arcade), ระเบียงชั้นบน (Tribune), ระเบียงแนบ (Triforium), และหน้าต่างสูง ตามลำดับ บริเวณชั้นล่างเป็นชั้นซุ้มโค้งซึ่งสลับกันรับน้ำหนักโดยเสาสองแบบ เพื่อใช้รับน้ำหนักต่างกัน เสาแบบแรกเป็นเสาทรงกระบอกตัน มีหัวเสาแปดเหลี่ยมไว้รับน้ำหนักที่ถ่ายลงมาจากเพดานโค้งจำนวน 3 สาย ส่วนเสาแบบที่สองก็มีลักษณะเป็นทรงกระบอกเช่นกัน แต่หนาและแข็งแรงกว่า ใช้หัวเสาทรงสี่เหลี่ยมเพื่อรับน้ำหนักจากเพดานโค้งถึง 5 สาย
เสาใหญ่คู่สุดท้ายของบริเวณกลางโบสถ์ก่อนถึงบริเวณจุดตัดกลางโบสถ์นั้นประกอบด้วยเสากลมล้อมรอบด้วยเสาขนาดเล็กจำนวน 5 เสา ซึ่งใช้เพื่อช่วยรับน้ำหนักจากเสาหลัก บริเวณจุดรับน้ำหนักจากคานเป็นแป้นหัวเสาทรงสี่เหลี่ยมผืนผ้า
บริเวณชั้นบนของบริเวณกลางโบสถ์ มีระเบียงชั้นบนเป็นช่องทะลุถึงพื้นแบ่งเป็นสองช่องขนาดเท่าๆกัน เหนือขึ้นไปอีกชั้นเป็นระเบียงแนบซึ่งเป็นระเบียงตัน แต่ละช่วงแบ่งเป็นหน้าต่างระเบียงจำนวนสามช่อง และชั้นสุดท้ายซึ่งอยู่สูงที่สุดเป็นช่องหน้าต่างสูงช่วงละหนึ่งช่องตามปกติ
บริเวณกลางโบสถ์ถูกขนาบด้วยสองทางเดินข้าง บริเวณทิศเหนือ และทิศใต้ตามลำดับ ซึ่งมีเพดานโค้งเหมือนกัน ต่างกันเพียงแค่มีแค่ 4 แฉก ในบริเวณนี้ประกอบด้วยชาเปลจำนวน 27 แห่ง สร้างอยู่ระหว่างครีบยัน ซึ่งสามารถมองเห็นบริเวณกลางโบสถ์และบริเวณร้องเพลงสวดได้
เหนือสุดบริเวณหน้าบันทางเข้า เป็นที่ตั้งของหน้าต่างกุหลาบแบบแรยอน็อง ซึ่งมองเห็นได้เป็นบางส่วนเบื้องหลังออร์แกน
ลักษณะทางสถาปัตยกรรม > แขนกางเขน

ในช่วงการก่อสร้างอาสนวิหารแห่งนี้ ล็องมีประชากรประมาณ 15,000 คน ซึ่งในสมัยนั้นถือเป็นหนึ่งในเมืองที่ใหญ่ที่สุดในอาณาจักร บริเวณแขนกางเขนก่อสร้างระหว่างปีค.ศ. 1170 ถึง 1185 อันเนื่องมาจากขนาดอันใหญ่โต: ยาว 54 เมตร กว้าง 22 เมตร ขนาบด้วยทางเดินข้างขนาดใหญ่ ราวกับว่ามีโบสถ์แห่งที่สองตั้งอยู่ในที่เดียวกัน
ในช่วงแรกของการก่อสร้าง บริเวณร้องเพลงสวดมีความลึกเพียงแค่ 3 ช่วงเท่านั้น ซึ่งต่อมาสั้นเกินไป จึงได้มีการตัดสินใจขยายออกเป็นจำนวนถึง 10 ช่วงด้วยกัน ทำให้แขนกางเขนตัดผ่านตัววิหารเกือบตรงกลางพอดี
บริเวณเหนือจุดตัดกลางโบสถ์เป็นหอรับแสงซึ่งมีความสูงถึง 30 เมตร (ด้านนอกสูงถึง 48 เมตร) บริเวณภายในของหอช่วงฐานเป็นระเบียงแนบซึ่งเป็นกำแพงตันไม่มีหน้าต่าง ลักษณะของหอมีหน้าตัดเป็นทรงสี่เหลี่ยมจัตุรัส ด้านล่างของหอเป็นระเบียงแนบ ซึ่งอยู่ภายใต้กลีบเพดานจำนวน 8 กลีบ (แบ่งเป็นข้างละ 2 กลีบ)  เหนือขึ้นไปเป็นหน้าต่างจำนวน 8 บาน (แบ่งเป็นข้างละ 2 บาน) ใช้เพื่อส่องสว่างอาสนวิหารอันเป็นที่มาของชื่อหอ
การรับน้ำหนักของแขนกางเขนคล้ายคลึงกับบริเวณกลางโบสถ์ กล่าวคือ เสาแต่ละต้นรับน้ำหนักร่วมกันเป็นสี่ช่วง และสูงขึ้นไปอีกสองชั้นเหมือนกันทั้งสองข้าง
ระเบียงภาพ

หน้าบันฝั่งทิศเหนือประกอบด้วยหอทั้งสอง (หอฝั่งทิศตะวันออกยังไม่ได้สร้าง)
รายละเอียดบริเวณหอ
กุญแจเพดาน
งานกระจกสีและแท่นบูชา
หน้าต่างกุหลาบฝั่งแขนกางเขนทิศเหนือ
อาสนวิหารมองจากทิศเหนือ
รายละเอียดของเพดานโค้งแหลมหกแฉก
บริเวณจุดตัดกลางโบสถ์ และหอรับแสง
เสาหลักบริเวณกลางโบสถ์ และหัวเสาทั้งสองแบบ
อาสนวิหารมองจากสถานีรถไฟ
แผนผังอาสนวิหาร
บริเวณกลางโบสถ์มองจากบริเวณร้องเพลงสวด
หอแสงสว่างบริเวณจุดตัด
อัส อเวนทูร่าส เดอ กุ้ย อี เอสโตปา

| อัส อเวนทูร่าส เดอ กุ้ย อี เอสโตปา |
| --- | --- |
ไฟล์:Gui Estopa Poster.png
ประเภท: ตลก วรรณกรรมล้อ มุกตลกเจ็บตัว
สร้างโดย: มาเรียนา คัลตาบิอาโน
เขียนโดย: มาเรียนา คัลตาบิอาโน
กำกับโดย: มาเรียนา คัลตาบิอาโน
เสียงของ: มาเรียนา คัลตาบิอาโน เอดูอาร์โด จาร์ดิม อาร์ลี่ คาร์โดโซ่
ประเทศแหล่งกำเนิด:  บราซิล
ภาษาต้นฉบับ: โปรตุเกส
จำนวนฤดูกาล: 5
จำนวนตอน: 93
การผลิต
ความยาวตอน: 2-3 นาที (โดยประมาณ)
ออกอากาศ
เครือข่าย: การ์ตูนเน็ตเวิร์ค ทีวี คัลทูร่า บูมเมอแรง
ออกอากาศ: พ.ศ. 2549 (ตอนนักบิน) พ.ศ. 2552 – ปัจจุบัน
อัส อเวนทูร่าส เดอ กุ้ย อี เอสโตปา (โปรตุเกส: As Aventuras de Gui & Estopa) เป็นการ์ตูนทีวีแอนิเมชันของประเทศบราซิล ออกอากาศทางช่องการ์ตูนเน็ตเวิร์ค สร้างโดย มาเรียนา คัลตาบิอาโน ฉายตอนแรกเมื่อปี พ.ศ. 2552
เนื้อเรื่อง

การ์ตูนเป็นไปตามการผจญภัยของกุ้ยและเอสโตปา, หมาหนุ่มสองตัวและเพื่อนของพวกเขา โครเกเต้, ปิติบูโร, ฟีฟีเวลินญาและริบัลโด
รายชื่อตอน

รายชื่อตอนของ อัส อเวนทูร่าส เดอ กุ้ย อี เอสโตปา ทั้งหมดมี 5 ฤดูกาล และ 93 ตอน
รายชื่อตอน > ฤดูกาลที่ 1

เดอะ ด็อกส์ อิน คอนเสิร์ต (The Dog's In Concert)
เฟเรียส ฟรูสตราดาส (Férias Frustradas)
โอ นาเตา เดอ กุ้ย อี เอสโตปา (O Natal de Gui e Estopa)
อา อินครีเวล ฟาบริกา เดอ โดเซส (A Incrível Fábrica de Doces)
โททาล วากา (Total Vaca)
เอสโตปา กาตู (Estopa Gato)
เอสโตปา โอ ลูทาดอร์ (Estopa o Lutador)
เกร์รา เดอ เนร์วอส (Guerra de Nervos)
วิดีโอเกม (Video Game)
ดิอา เดอ เบเลซา (Dia de Beleza)
สปา (Spa)
อา โฮรา โด อาเพร์โต (A Hora do Aperto)
เอสคอนเด เอสคอนเด (Esconde Esconde)
ปรีมา เอสโนเบ (Prima Esnobe)
สเกต (Skate)
กุ้ย อา กาบู (Gui a Cabo)
เอนซิโกลเปเดีย (Enciclopédia)
จาเปา (Japão)
โชว์ เดอ ทาเลนโทส (Show De Talentos)
กอร์โด อี มาโกร (Gordo e Magro)
เอโกอิสตา (Egoísta)
อิร์เมาซินโญ่ (Irmãozinho)
ปิติเบลา (Pitibela)
โปรเฟสโซรา จาราราก้า (Professora Jararaca)
อา ลูวา เดอ เตรส ลิสตราส (A Luva De Três Listras)
มาโย เดอ โบลินญา (Maiô de Bolinhas)
กาเบเลยเรยโร (Cabeleireiro)
รายชื่อตอน > ฤดูกาลที่ 2

กอลฟินโญ่ โรทาดอเรส (Golfinhos Rotadores)
ทูบาเรา (Tubarão)
อควาริโอ นาทูรอล (Aquário Natural)
ทาร์ทารูกา มารีนญา (Tartaruga Marinha)
อันตา (Anta)
มิโก (Mico)
รายา (Raia)
ปังตานัล (Pantanal)
จิโบเอีย (Jibóia)
ทามานดอูอา (Tamanduá)
คาพิวารา (Capivara)
ซิดาเด เดอ อาร์เรซิเฟ (Cidade de Arrecife)
โปลโว (Polvo)
รายชื่อตอน > ฤดูกาลที่ 3

เบอร์ดี้ (Birdy)
อัส เมนทิราส เค โอส อดูลโต คอนตาม (As Mentiras que os Adultos Contam)
เครีดินญา (Queridinha)
บาร์บา เกิร์ล (Barba Girl)
แฟชั่นิสตา (Fashionista)
เรลาซาเมนโต (Relaxamento)
ชู ชา (Tchú Tchá)
ปาดรินโญ่ เดอ คาซาเมนโต (Padrinho De Casamento)
บิโชส เดอ เอสติมาเสา (Bichos De Estimação)
คอนคูร์โซ เดอ โบลอส (Concurso de bolos)
จัสติน บิเบโล (Justin Bibelô)
โซตาเก (Sotaque)
โคลเมยอา (Colméia)
เลดีกากา (Lady Gaga)
แอ นอยส นาส ฟรีตาส (É Nois nas Fritas)
โอ เพร์ฟูเม (O Perfume)
คอนฟูเซา เมดิกา (Confusão Médica)
เนิร์ดสัน (Nerdson)
อามอร์ อี มูสคูโล (Amor e Músculos)
เฟสต้า โด ปิจามา (Festa do Pijama)
โอ อาปาเรลโญ่ (O Aparelho)
กาโรตูส (Garotos)
อา เอสปินญา (A Espinha)
มาเอ มาเนยรา (Mãe Maneira)
บิสโกยโต ดา สอร์เท (Biscoito da Sorte)
โอ วามพิโร (O Vampiro)
รายชื่อตอน > ฤดูกาลที่ 4

คลูบินโญ่ (Clubinho)
บิซา (Bisa)
อา กาเบซา ดา โครเกเต้ (A Cabeça da Cróquete)
คูโบ มาจิโก (Cubo Mágico)
เคอร์ลิง (Curling)
กาตาดา โรซา (Gatada Rosa)
ซูซูบาลานดิย (Zuzubalândia)
กูบี กูกูบี (Gubi gugubi)
อา ฟาดา โด เดนเต (A Fada do Dente)
โจกา โคมิโก (Joga Comigo)
บล็อก ดา โรเกเต้ (Blog da Róquete)
ปิโอลโญ่ (Piolho)
คอมกาส นาทูรอล (Comgás Natural)
อา โบเนก้า (A Boneca)
รายชื่อตอน > ฤดูกาลที่ 5

โอ เพรเซนเต ดา โรเกเต้ (O Presente da Róquete)
โจกาโดเรส เดอ ฟูเตบอล (Jogadores de Futebol)
อา มาคินา เดอ อัลโกเดา โดเซ (A Máquina de Algodão Doce)
คูเอกาส คอนฟอร์โต (Cuecas Conforto)
โอ เอนโรลาโดร์ (O Enrolador)
คอนคูร์โส เดอ มิส (Concurso de Miss)
คอยซา เดอ ซีเนม่า (Coisa de Cinema)
เอสโกลา เอม คาซา (Escola em Casa)
นาโมรา โคมิโก (Namora Comigo)
การา เดอ อูมา โฟซินโญ่ ดา อูทรา (Cara de uma focinho da outra)
โบโล มอนสโตร (Bolo Monstro)
แฟชั่น รันเวย์ (Fashion Runway)
อัส เอนโคเมนดาส (As Encomendas)
การออกอากาศ

ในประเทศบราซิล ฉายรอบปฐมทัศน์เมื่อปี พ.ศ. 2552 ในช่องการ์ตูนเน็ตเวิร์ค ฤดูกาลที่ 2 ฉายรอบปฐมทัศน์เมื่อปี พ.ศ. 2553 ฤดูกาลที่ 3 ฉายรอบปฐมทัศน์เมื่อวันที่ 13 พฤศจิกายน พ.ศ. 2554 การ์ตูนยังออกอากาศมาในช่องทีวี คัลทูร่าเมื่อปี พ.ศ. 2555, ตูนแคสต์, บูมเมอแรงและกุลลิ บราซิลอีกด้วย ฤดูกาลที่ 4 ฉายรอบปฐมทัศน์เมื่อวันที่ 7 กันยายน พ.ศ. 2558 ในช่องการ์ตูนเน็ตเวิร์ค ในปี พ.ศ. 2560 การ์ตูนเน็ตเวิร์คจบรายการโทรทัศน์แล้วเนื่องจากสิ้นสัญญาระหว่างมาเรียนา คัลตาบิอาโนและเทอร์เนอร์ และฉายรอบปฐมทัศน์ในช่องซูมู ในปี 2565 ออกอากาศมาในแพลตฟอร์มสตรีมมิ่ง เอชบีโอแม็กซ์และไพรม์วิดีโอ
ในลาตินอเมริกา การ์ตูนถูกฉายรอบปฐมทัศน์ในเมื่อวันที่ 2 ธันวาคม พ.ศ. 2556 ในช่องตูนแคสต์ และบูมเมอแรง ฤดูกาลที่ 5 ฉายรอบปฐมทัศน์เมื่อวันที่ เมษายน พ.ศ. 2564 ในช่องบูมเมอแรง (ปัจจุบันเปลี่ยนเป็น การ์ตูนิโต)
ในประเทศแองโกลา, ประเทศโมซัมบิกและประเทศลักเซมเบิร์ก ออกอากาศมาในช่องกุลลิ บราซิล
แหล่งข้อมูลอื่น

เว็บไซต์ทางการ (ในภาษาโปรตุเกสแบบบราซิล)
อัส อเวนทูร่าส เดอ กุ้ย อี เอสโตปา ที่อินเทอร์เน็ตมูวีเดตาเบส
อัส อเวนทูร่าส เดอ กุ้ย อี เอสโตปา ที่ฟิล์มอะฟินนีตี
อัส อเวนทูร่าส เดอ กุ้ย อี เอสโตปา ที่เดอะทีวีดีบี
อัส อเวนทูร่าส เดอ กุ้ย อี เอสโตปา ที่เฟซบุ๊ก
อัส อเวนทูร่าส เดอ กุ้ย อี เอสโตปา ที่อินสตาแกรม
อัส อเวนทูร่าส เดอ กุ้ย อี เอสโตปา ที่ยูทูบ
อาสนวิหารอาวร็องช์

| อาสนวิหารนักบุญอันดรูว์แห่งอาวร็องช์ |
| --- | --- |
ภาพร่างของอาสนวิหารในคริสต์ศตวรรษที่ 18

48°41′16″N 1°21′53″W﻿ / ﻿48.68778°N 1.36472°W﻿ / 48.68778; -1.36472
ที่ตั้ง: อาวร็องช์ จังหวัดม็องช์
ประเทศ:  ประเทศฝรั่งเศส
นิกาย: โรมันคาทอลิก
สถานะ: อาสนวิหาร (จนกระทั่ง ค.ศ. 1790)
ประเภทสถาปัตย์: กางเขน
รูปแบบสถาปัตย์: โรมาเนสก์ กอทิก
ปีสร้าง: คริสต์ศตวรรษที่ 11
รื้อถอนเมื่อ: ค.ศ. 1794
อาสนวิหารอาวร็องช์ (ฝรั่งเศส: Cathédrale d'Avranches) เรียกชื่อเต็มว่า อาสนวิหารนักบุญอันดรูว์แห่งอาวร็องช์ (Cathédrale Saint-André d'Avranches) ก่อนถูกทำลายลงในเดือนเมษายน ค.ศ. 1794 เคยมีฐานะเป็นอาสนวิหารในนิกายโรมันคาทอลิก ซึ่งเป็นที่ตั้งของมุขนายกประจำมุขมณฑลอาวร็องช์ซึ่งได้ถูกยุบรวมกับมุขมณฑลกูต็องส์ในปี ค.ศ. 1790 และลดฐานะเป็นเพียงโบสถ์ประจำเขตแพริชจนกระทั่งถูกทำลายในที่สุด ตั้งอยู่บริเวณยอดเนินเขาบริเวณทิศตะวันตกเฉียงเหนือของเขตเมืองเก่าอาวร็องช์ จังหวัดม็องช์ แคว้นนอร์ม็องดี ประเทศฝรั่งเศส สร้างขึ้นเพื่ออุทิศแด่นักบุญอันดรูว์
สถาปัตยกรรม

อาสนวิหารแห่งนี้สร้างในแบบสถาปัตยกรรมโรมาเนสก์ ซึ่งต่อมาได้มีการบูรณะปรับปรุงหลายครั้ง ครั้งที่สำคัญ ๆ ได้แก่คริสต์ศตวรรษที่ 13, ปลายคริสต์ศตวรรษที่ 15 และต้นคริสต์ศตวรรษที่ 16 วัตถุดิบที่ใช้ส่วนใหญ่เป็นหินแกรนิต
องค์ประกอบหลัก ๆ เป็นแบบโรมาเนสก์แบบดั้งเดิม ได้แก่ บริเวณกลางโบสถ์และหอคอยคู่ซึ่งขนาบข้างซุ้มประตูทางเข้าที่ตกแต่งอย่างสวยงาม สันนิษฐานว่าเป็นงานในสมัยคริสต์ศตวรรษที่ 11 บริเวณกลางโบสถ์ จรมุข ชาเปล และหอนาฬิกาซึ่งมียอดแหลม เสร็จสิ้นราวต้นคริสต์ศตวรรษที่ 12
ต่อมาในสมัยกอทิกช่วงคริสต์ศตวรรษที่ 13 ได้มีการเพิ่มซุ้มประตูกอทิกแบบ 2 บาน รวมถึงช่องโค้งและหน้าต่างบริเวณกลางโบสถ์ ส่วนชาเปลข้าง แขนกางเขน และหอประชุมนักบวชเป็นส่วนที่เพิ่มเติมในภายหลังช่วงปลายคริสต์ศตวรรษที่ 15 ถึงต้นคริสต์ศตวรรษที่ 16
การทำลาย

สืบเนื่องจากการยุบมุขมณฑลอาวร็องช์ตามสนธิสัญญาเมื่อปี ค.ศ. 1790 ซึ่งทำให้ฐานะของอาสนวิหารเป็นเพียงแค่โบสถ์ประจำเขตแพริช ต่อมาบาทหลวงรียูล เดอ มงแบร ได้เริ่มการบูรณะซึ่งอันตรายมาก โดยได้มีการทำลายฉากกางเขนซึ่งทำด้วยหิน และลดขนาดของพื้นเสาเพื่อให้ชาวเมืองสามารถมองเห็นด้านในโบสถ์ได้ดีขึ้น ในขณะนั้นบริเวณร้องเพลงสวดอยู่ในสภาพชำรุดทรุดโทรม จึงได้มีการสมทบทุนเพื่อการบูรณะซ่อมแซมถึง 60,000 ปอนด์ ซึ่งปราศจากฉากกางเขนซึ่งมีส่วนช่วยในการรับน้ำหนักของอาคาร ทำให้เกิดช่องว่างขึ้นและในที่สุดเพดานโค้งด้านบนของบริเวณร้องเพลงสวดก็ทรุดและถล่มลงในวันที่ 11 เมษายน ค.ศ. 1796  ถึงแม้ว่าจะมีความพยายามอย่างเต็มที่ของทางการในการดูแลส่วนที่เหลือในขณะนั้น แต่ก็ได้มีกฎหมายเกี่ยวกับสาธารณสมบัติที่ให้ถอดเอาตะกั่วบริเวณหลังคาออก ทำให้มีการรั่วซึมของน้ำภายในอาสนวิหาร ซากปรักหักพังที่เหลืออยู่ของอาสนวิหารได้ตั้งอยู่จนจบการปฏิวัติฝรั่งเศส
ในระหว่างที่รอเงินกองทุนจากส่วนกลางในการบูรณะและซ่อมแซม บริเวณกลางโบสถ์ก็ค่อย ๆ ถล่มลง ทำให้ต่อมาคณะที่ปรึกษาเทศบาลได้มีความเห็นเมื่อ 20 เมษายน ค.ศ. 1802 ให้ทำลายกำแพงที่เหลือของบริเวณกลางโบสถ์และหอนาฬิกาลง ด้วยเหตุผลด้านความปลอดภัย
หอคู่ทั้งสองยังคงอยู่จนกระทั่งปี ค.ศ. 1810 แม้จะอยู่ในสภาพชำรุดทรุดโทรม ด้วยความช่วยเหลือของนายกเทศมนตรีแต็สเนียร์ เดอ เบรแม็สนีล ซึ่งพยายามขอร้องให้รัฐบาลช่วยอนุเคราะห์การบูรณะของอาสนวิหารแห่งนี้ โชคดีที่ต่อมามีการขอติดตั้งโทรเลขแบบไร้สายโดยโกลด ชัป บนหอทิศเหนือ ทำให้รอดต่อการถูกทำลายได้ไปอีกหลายปี ต่อมาเทศบาลได้ตัดสินใจสั่งทำลายหอทั้งคู่ที่เหลืออยู่ลงในปี ค.ศ. 1812 ซึ่งถือเป็นการปิดฉากอาสนวิหารอาวร็องช์ลงอย่างเป็นทางการ ซากของเสาวิหารยังหลงเหลืออยู่หนึ่งต้นจนกระทั่งถูกทำลายลงในปี ค.ศ. 1835
อาสนวิหารเซอแนซ

อาสนวิหารเซอแนซ
|  อาสนวิหารแม่พระรับเกียรติยกขึ้นสวรรค์ แห่งเซอแนซ |
| --- | --- |


43°54′47″N 6°24′24″E﻿ / ﻿43.91306°N 6.40667°E﻿ / 43.91306; 6.40667
ที่ตั้ง: เซอแนซ จังหวัดอาลป์-เดอ-โอต-พรอว็องส์
ประเทศ:  ประเทศฝรั่งเศส
นิกาย: โรมันคาทอลิก
สถานะ: โบสถ์ประจำเขต   (อาสนวิหารจนกระทั่งปี ค.ศ. 1801)
ประเภทสถาปัตย์: กางเขน
รูปแบบสถาปัตย์: โรมาเนสก์
แล้วเสร็จ: คริสต์ศตวรรษที่ 13
  อนุสรณ์สถานทางประวัติศาสตร์ (ค.ศ. 1910) 
อาสนวิหารเซอแนซ (ฝรั่งเศส: Cathédrale de Senez) เรียกชื่อเต็มว่า อาสนวิหารแม่พระรับเกียรติยกขึ้นสวรรค์แห่งเซอแนซ (Cathédrale Notre-Dame-de-l'Assomption de Senez) ในปัจจุบันมีฐานะเป็นโบสถ์ประจำเขตแพริช นิกายโรมันคาทอลิก ในอดีตเคยมีฐานะเป็นอาสนวิหารประจำมุขมณฑลเซอแนซซึ่งต่อมาได้ถูกยุบลงเป็นส่วนหนึ่งของมุขมณฑลดีญตั้งแต่ปี ค.ศ. 1801 เป็นต้นมา (ตามความตกลง ค.ศ. 1801) ตั้งอยู่ที่เมืองเซอแนซ จังหวัดอาลป์-เดอ-โอต-พรอว็องส์ ในแคว้นพรอว็องซาลป์โกตดาซูร์ ประเทศฝรั่งเศส สร้างขึ้นเพื่อเป็นเกียรติแก่พระแม่มารีรับเกียรติยกขึ้นสวรรค์
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1910
ประวัติ

อาสนวิหารแห่งนี้ได้รับการสร้างขึ้นในสถาปัตยกรรมโรมาเนสก์แบบพรอว็องส์ ในสมัยคริสต์ศตวรรษที่ 12 และ 13 โดยสร้างบนสถานที่เดิมของโบสถ์หลายแห่งที่เคยสร้างมาก่อนในสมัยโบราณ การก่อสร้างนั้นเริ่มในปี ค.ศ. 1176 สันนิษฐานว่าเป็นสมัยการปกครองของมุขนายกปง โดยเริ่มจากบริเวณฝั่งมุขโค้งแล้วตามด้วยบริเวณกลางโบสถ์ในสมัยคริสต์ศตวรรษที่ 13 และได้รับการเสกขึ้นเป็นอาสนวิหารเมื่อวันที่ 22 ตุลาคม ค.ศ. 1246 โดยมุขนายกกีโยมที่ 3
ต่อมาในยุคสมัยของสงครามศาสนาของฝรั่งเศส หอนาฬิกาได้ถูกทำลายลงในปี ค.ศ. 1569 โดยกองทัพฝ่ายโปรเตสแตนต์ซึ่งนำโดยอ็องตวน เดอ โมว็อง ซึ่งได้เข้าบุกทำลายอาสนวิหารภายหลังจากชัยชนะที่เมืองกัสแตลาน บริเวณมุขทางเข้าหลักได้ถูกทำลาย รวมทั้งเครื่องตกแต่ง สมบัติ และอุปกรณ์พิธีต่าง ๆ ได้ถูกเผาทำลายภายในอาสนวิหารจนหมดสิ้น นอกจากนี้ บริเวณวิหารคด และอาคารที่พักสงฆ์ก็ได้ถูกทำลายลงในช่วงนี้ด้วย
มุขนายกฌ็องที่ 3 แห่งโกลส เดอ มงชี ได้เริ่มโครงการบูรณะทันทีตั้งแต่ปี ค.ศ. 1572 โดยมีการติดตั้งโครงหลังคาใหม่สำหรับคลุมเพดานและลดการรั่วซึมของน้ำฝน ต่อมาในปี ค.ศ. 1684 ได้มีการซ่อมแซมบางส่วนเพิ่มเติมโดยพบหลักฐานการจ่ายเงินให้ฌ็อง-บาติสต์ และฟร็องซัว อิสนาร์ ผู้รับเหมาชาวเมืองเซอแนซ
ส่วนหอระฆังนั้นถูกสร้างขึ้นใหม่ในปี ค.ศ. 1713 มุขนายกอามา เดอ ว็อลกซ์ ได้มีโครงการที่จะบูรณะอาสนวิหารครั้งใหญ่ แต่เนื่องจากเขาได้มรณภาพลง จึงทำให้โครงการนี้ยุบไปโดยปริยาย
ต่อมาในปี ค.ศ. 1790 ได้มีการยุบมุขมณฑล และลดฐานะของอาสนวิหารเป็นเพียงโบสถ์ประจำแพริช ซึ่งมีผลเป็นทางการตามความตกลง ค.ศ. 1801
อาสนวิหารแซ็งต์

|  อาสนวิหารนักบุญเปโตรแห่งแซ็งต์ |
| --- | --- |
ทัศนียภาพโดยรวมของอาสนวิหาร

45°44′40″N 0°37′55″W﻿ / ﻿45.74444°N 0.63194°W﻿ / 45.74444; -0.63194
ที่ตั้ง: แซ็งต์ จังหวัดชาร็องต์-มารีตีม
ประเทศ:  ประเทศฝรั่งเศส
นิกาย: โรมันคาทอลิก
สถานะ: อาสนวิหาร
เหตุการณ์: วิหารคด
ประเภทสถาปัตย์: กางเขน
รูปแบบสถาปัตย์: กอทิกวิจิตร
แล้วเสร็จ: คริสต์ศตวรรษที่ 17
 อนุสรณ์สถานทางประวัติศาสตร์ (ค.ศ. 1862 และค.ศ. 1937)
อาสนวิหารแซ็งต์ (ฝรั่งเศส: Cathédrale de Saintes) หรือชื่อเต็มว่า อาสนวิหารนักบุญเปโตรแห่งแซ็งต์ (Cathédrale Saint-Pierre de Saintes) เป็นอาสนวิหารโรมันคาทอลิกในฐานะของอาสนวิหารร่วม (co-cathedral) ประจำมุขมณฑลลารอแชลและแซ็งต์ ตั้งอยู่ในเขตเมืองแซ็งต์ จังหวัดชาร็องต์-มารีตีม ในแคว้นนูแวลากีแตน ประเทศฝรั่งเศส สร้างขึ้นเพื่ออุทิศแด่อัครทูตนักบุญเปโตร
อาสนวิหารแห่งนี้เคยเป็นที่ตั้งของมุขมณฑลแซ็งตงฌ์จนกระทั่งในปี ค.ศ. 1802 ถูกยุบรวมเข้ากับมุขมณฑลลารอแชล จึงได้ถูกลดฐานะเป็นเพียงแค่โบสถ์ประจำเขต ซึ่งต่อมาได้ถูกยกฐานะอีกครั้งเป็นอาสนวิหารร่วมประจำมุขมณฑลลารอแชลและแซ็งต์ โดยสมเด็จพระสันตะปาปาปิอุสที่ 9 เมื่อ 22 มกราคม ค.ศ. 1852
อาสนวิหารแซ็ง-ปีแยร์แซ็งต์ได้รับการขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1862 และบริเวณวิหารคดได้รับการขึ้นทะเบียนเมื่อ 9 มิถุนายน ค.ศ. 1937
ประวัติโดยสังเขป

อาสนวิหารแห่งแรกนั้นเคยตั้งอยู่บนสถานที่เดียวกันตั้งแต่ช่วงคริสต์ศตวรรษที่ 12 ซึ่งหลงเหลือให้เห็นเพียงแค่บริเวณแขนกางเขนและจุดตัดกลางโบสถ์ตามแบบสถาปัตยกรรมโรมาเนสก์ นอกจากนี้ยังพบวิหารคดสร้างราวคริสต์ศตวรรษที่ 13 ตัววิหารส่วนใหญ่นั้นมาจากการสร้างใหม่ในปี ค.ศ. 1450 เป็นต้นไปในแบบสถาปัตยกรรมกอทิกแบบฟล็องบัวย็อง (flamboyant) ซึ่งการก่อสร้างได้ล้าช้ามาจนกระทั่งปี ค.ศ. 1568 ก็ยังไม่สำเร็จ และยังเป็นช่วงของสงครามศาสนาฝรั่งเศส ซึ่งในบริเวณเมืองแถบนี้นั้นได้รับผลกระทบอย่างหนัก เนื่องจากตกเป็นเป้าหมายหลักของการทำลายล้างโดยกองทัพฝ่ายโปรเตสแตนต์ จึงทำให้ต้องมีการสร้างบริเวณกลางโบสถ์ทั้งหมดขึ้นมาใหม่ช่วงหลังสงครามเป็นต้นมา
การขาดแคลนแรงงานและวัตถุดิบเป็นอุปสรรคสำคัญที่ทำให้ไม่สามารถซ่อมแซมให้เหมือนแบบที่ตั้งใจไว้ได้  โดยที่เห็นบริเวณหอระฆังนั้น ความรู้สึกหนาและหนักนั้นเป็นผลมาจากการขาดส่วนประกอบของยอดแหลมซึ่งตามแบบนั้นต้องมี ซึ่งก็ได้เลือกที่จะปิดยอดด้วยโดมที่ทำจากทองแดงซึ่งเป็นตัวเลือกที่ประหยัดกว่ามาก
ด้านในของอาสนวิหารนั้นค่อนข้างเรียบง่าย กล่าวคือ ไม่มีการตกแต่งกำแพงแต่อย่างใด และเพดานบุด้วยไม้ซึ่งเสร็จสมบูรณ์เมื่อปี ค.ศ. 1927
การตกแต่งอันเรียบง่ายด้านในของอาสนวิหาร
อาสนวิหารเปรีเกอ

| อาสนวิหารเปรีเกอ Cathédrale Saint-Front de Périgueux |
| --- | --- |
อาสนวิหารนักบุญฟรอนโต เปรีเกอ
ศาสนา
ศาสนา: โรมันคาทอลิก
จังหวัด: บิชอปแห่งเปรีเกอและซาร์ลา
ภูมิภาค: จังหวัดดอร์ดอญ
จารีต: ลาติน
สถานะองค์กร: อาสนวิหาร
สถานะ: เปิดทำการ
ที่ตั้ง
ที่ตั้ง: เปรีเกอ,  ฝรั่งเศส
พิกัดภูมิศาสตร์: 45°11′1″N 0°43′22″E﻿ / ﻿45.18361°N 0.72278°E﻿ / 45.18361; 0.72278
สถาปัตยกรรม
ประเภท: โบสถ์
รูปแบบ: โรมาเนสก์
ลงเสาเข็ม: คริสต์ศตวรรษที่ 10
เสร็จสมบูรณ์: คริสต์ศตวรรษที่ 19
อาสนวิหารเปรีเกอ (ฝรั่งเศส: Cathédrale de Périgueux) หรือชื่อเต็มว่า อาสนวิหารนักบุญฟรอนโตแห่งเปรีเกอ (Cathédrale Saint-Front de Périgueux) เป็นอาสนวิหารโรมันคาทอลิกประจำมุขมณฑลเปรีเกอ ตั้งอยู่ที่เมืองเปรีเกอ แคว้นนูแวลากีแตน ประเทศฝรั่งเศส ซึ่งเป็นอาสนวิหารแห่งเมืองเปรีเกอมาตั้งแต่ ค.ศ. 1669 หรืออาจจะหมายถึงอาสนวิหารก่อนหน้านั้นคือ "อาสนวิหารนักบุญสเทเฟนแห่งนครเปรีเกอ" (Cathédrale Saint-Étienne-de-la-Cité de Périgueux)
อาสนวิหารทั้งสองเดิมเป็นที่ตั้งของบิชอปแห่งเปรีเกอหรือบิชอปแห่งเปรีเกอและซาร์ลาที่เป็นชื่อมุขมณฑลมาตั้งแต่ปี ค.ศ. 1854
อาสนวิหารเปรีเกออยู่บนเส้นทางซานเตียโกเดกอมโปสเตลาในประเทศฝรั่งเศส และเป็นแหล่งมรดกโลกโดยองค์การยูเนสโกตั้งแต่ ค.ศ. 1998
แหล่งข้อมูลอื่น

Catholic Hierarchy: Diocese of Périgueux-Sarlat
Cathédrale Saint-Front ที่ฐานข้อมูลโครงสร้าง (Structurae)
(ฝรั่งเศส) Fiche du ministère de la culture
(ฝรั่งเศส) Fiche sur le site Structurae.de
(ฝรั่งเศส) La page de Pascal Quorin sur l'orgue de la cathédrale เก็บถาวร 2007-08-21 ที่ เวย์แบ็กแมชชีน, où on peut notamment trouver la composition de l'orgue et une photographie de son buffet.
(ฝรั่งเศส) Des photos de la Cathédrale St Front
(เยอรมัน) Photos
อาสนวิหารโอแซร์

| อาสนวิหารโอแซร์ |
| --- | --- |
อาสนวิหารนักบุญสเทเฟนแห่งโอแซร์
Cathédrale Saint-Étienne d'Auxerre
อาสนวิหารโอแซร์
th
 47°47′52″N 3°34′22″E﻿ / ﻿47.7979°N 3.5729°E﻿ / 47.7979; 3.5729
ที่ตั้ง: โอแซร์ จังหวัดอียอน แคว้นบูร์กอญ-ฟร็องช์-กงเต
ประเทศ:  ฝรั่งเศส
นิกาย: โรมันคาทอลิก
ประวัติ
สถานะ: อาสนวิหาร
สถาปัตยกรรม
รูปแบบสถาปัตย์: กอธิกฝรั่งเศส เรอแนซ็องส์
งานฐานราก: ค.ศ. 1215 (1215)
แล้วเสร็จ: ค.ศ. 1700 (1700)
การปกครอง
มุขมณฑล: มุขมณฑลซ็องส์และโอแซร์


 Monument historique
ชื่อที่ขึ้นทะเบียน: Cathédrale Saint-Étienne
ประเภท: Cathédrale
ขึ้นเมื่อ: 1840
 
 
 
อาสนวิหารโอแซร์ (ฝรั่งเศส: Cathédrale d'Auxerre) หรือชื่อเต็มว่า อาสนวิหารนักบุญสเทเฟนแห่งโอแซร์ (Cathédrale Saint-Étienne d'Auxerre) เป็นอาสนวิหารโรมันคาทอลิก และเป็นที่ตั้งของมุขนายกประจำมุขมณฑลซ็องส์และโอแซร์ ตั้งอยู่ในเขตเมืองโอแซร์ จังหวัดอียอน ในแคว้นบูร์กอญ-ฟร็องช์-กงเต ประเทศฝรั่งเศส สร้างขึ้นเพื่ออุทิศแด่นักบุญสเทเฟน
สร้างขึ้นในระหว่างคริสต์ศตวรรษที่ 13 ถึง 16 แทนที่อาสนวิหารแบบโรมาเนสก์ที่สร้างในคริสต์ศตวรรษที่ 11 ซึ่งยังหลงเหลือให้เห็นในปัจจุบันบริเวณใต้ดินใต้อาสนวิหาร โดยอาสนวิหารนี้มีชื่อเสียงด้านจิตรกรรมฝาผนังเฟรสโกสมัยราชวงศ์การอแล็งเฌียงซึ่งพบในบริเวณห้องใต้ดิน และยังมีชื่อเสียงด้านกระจกสีขนาดใหญ่ โดยตั้งแต่ ค.ศ. 1823 ได้เป็นที่ตั้งของมุขมณฑลซ็องส์และโอแซร์
อาสนวิหารเวียน

|  อาสนวิหารนักบุญมอริซแห่งเวียน |
| --- | --- |
ด้านหน้าอาสนวิหารเวียน

45°31′27″N 4°52′23″E﻿ / ﻿45.52417°N 4.87306°E﻿ / 45.52417; 4.87306
ที่ตั้ง: เวียน ประเทศฝรั่งเศส
ประเทศ:  ประเทศฝรั่งเศส
นิกาย: โรมันคาทอลิก
สถานะ: โบสถ์ประจำเขต   (อาสนวิหารจนกระทั่งปี ค.ศ. 1801)
ประเภทสถาปัตย์: บาซิลิกา
รูปแบบสถาปัตย์: กอทิก
ปีสร้าง: ค.ศ. 1052–1533
ความสูงอาคาร: 89 ฟุต
ขนาดอื่น ๆ: กว้าง 118 ฟุต × ยาว 315 ฟุต
 อนุสรณ์สถานทางประวัติศาสตร์ (ค.ศ. 1840)
อาสนวิหารเวียน (ฝรั่งเศส: Cathédrale de Vienne) หรือชื่อทางการคือ อาสนวิหารนักบุญมอริซแห่งเวียน (Cathédrale Saint-Maurice de Vienne) ปัจจุบันเป็นโบสถ์โรมันคาทอลิก ในอดีตเคยมีฐานะเป็นอาสนวิหาร ที่ตั้งอยู่ที่เมืองเวียน ในจังหวัดอีแซร์ ประเทศฝรั่งเศส อาสนวิหารเวียนเป็นอาสนวิหารที่อุทิศแด่นักบุญมอริซ
เดิมอาสนวิหารเป็นที่ทำการของบิชอปของมุขมณฑลเวียน และต่อมาของอัครมุขมณฑลเวียน และภายหลังถูกยุบไปตามข้อตกลง ค.ศ. 1801 ระหว่างจักรพรรดินโปเลียนกับสมเด็จพระสันตะปาปาปิอุสที่ 7 โดยไปเพิ่มตำแหน่งของบิชอปแห่งลียงให้เป็นบิชอปแห่งลียง-เวียน (ค.ศ. 1822–2006) และตั้งแต่ปี ค.ศ. 2006 ก็ย้ายไปขึ้นกับบิชอปแห่งเกรอนอบล์ ผู้กลายเป็นบิชอปแห่งเกรอนอบล์-เวียน
อาสนวิหารเป็นแบบสถาปัตยกรรมกอทิกที่สร้างต่อเนื่องกันมาเป็นเวลานานตั้งแต่ ค.ศ. 1052 มาจนกระทั่งถึง  ค.ศ. 1533 อาสนวิหารมีลักษณะเป็นบาซิลิกาที่มีทางเดินสามทางและไม่มีมุขหรือแขนกางเขน ตัวอาสนวิหารยาว 315 ฟุต กว้าง 118 ฟุต และสูง 89 ฟุต สิ่งที่เด่นที่สุดคือด้านหน้าที่สูงเด่นขึ้นมาอย่างสง่างามเหนือแม่น้ำโรน แต่ประติมากรรมที่ตกแต่งด้านหน้าได้รับความเสียหายอย่างหนักจากการทำลายโดยชาวโปรเตสแตนต์ในปี ค.ศ. 1562 ในช่วงสงครามศาสนาของฝรั่งเศส
อาสนวิหารเวียนได้รับการขึ้นทะเบียนเป็นอนุสรณ์สถานทางประวัติศาสตร์ เมื่อปี ค.ศ. 1840
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อาสนวิหารเวียน
อาเมรีกานา (รัฐเซาเปาลู)

| อาเมรีกานา |
| --- | --- |
Saint Anthony Sanctuary ตั้งอยู่ในดาวน์ทาวน์ของเมือง
   ธง ตราอาร์ม
Location in the São Paulo state.
อาเมรีกานาLocation in the São Paulo state.
พิกัด: 22°44′19″S 47°19′52″W﻿ / ﻿22.73861°S 47.33111°W﻿ / -22.73861; -47.33111
ประเทศ:  บราซิล
ภาค: ตะวันออกเฉียงใต้
รัฐ: São Paulo
Metropolitan Region: Campinas
ก่อตั้ง: 1875
การปกครอง
 • Mayor: Omar Najar (PMDB)
พื้นที่
 • ทั้งหมด: 133.91 ตร.กม. (51.70 ตร.ไมล์)
ความสูง: 569 เมตร (1,867 ฟุต)
ประชากร (2015)
 • ทั้งหมด: 229,322 คน
 • ความหนาแน่น: 1,700 คน/ตร.กม. (4,400 คน/ตร.ไมล์)
เดมะนิม: Americanese
เขตเวลา: UTC-3 (BRT)
 • ฤดูร้อน  (เวลาออมแสง): UTC-2 (BRST)
รหัศไปรษณีย์: 13465-000
รหัสพื้นที่: (+55) 19
HDI (2000): 0.840 – high
เว็บไซต์: Americana website
อาเมรีกานา (โปรตุเกส: Americana) เป็นเทศบาลในรัฐเซาเปาลู ประเทศบราซิล มีประชากร 229,322 คน (ค.ศ. 2015) มีพื้นที่ 133.91 ตร.กม. พื้นที่ตั้งถิ่นฐานเดิมพัฒนาขึ้นรอบสถานีรถไฟ ก่อตั้งในปี ค.ศ. 1875 และมีการพัฒนาโรงงานทอผ้าฝ้ายใกล้กับฟาร์ม ชื่อเมืองเนื่องจากการตั้งถิ่นฐานของชาวอเมริกันจากรัฐฝ่ายใต้ที่อพยพเข้าไปภายหลังแพ้สงครามกลางเมืองอเมริกา
อาสนวิหารแวร์เดิง

|  อาสนวิหารแม่พระแห่งแวร์เดิง |
| --- | --- |
อาสนวิหารแวร์เดิง

49°9′34″N 5°22′56″E﻿ / ﻿49.15944°N 5.38222°E﻿ / 49.15944; 5.38222
ที่ตั้ง: แวร์เดิงในประเทศฝรั่งเศส
ประเทศ:  ประเทศฝรั่งเศส
นิกาย: โรมันคาทอลิก
เว็บไซต์: อาสนวิหารแวร์เดิง
สถานะ: อาสนวิหาร
ก่อตั้ง: ค.ศ. 1147
ประเภทสถาปัตย์: แผนผังคริสต์ศาสนสถาน
รูปแบบสถาปัตย์: กอทิก
ปีสร้าง: คริสต์ศตวรรษที่ 10
แล้วเสร็จ: คริสต์ศตวรรษที่ 18
 อนุสรณ์สถานทางประวัติศาสตร์ (ค.ศ. 1907)
อาสนวิหารแวร์เดิง (ฝรั่งเศส: Cathédrale de Verdun) หรือชื่อเต็มว่า อาสนวิหารแม่พระแห่งแวร์เดิง (Cathédrale Notre-Dame de Verdun) เป็นอาสนวิหารในคริสตจักรโรมันคาทอลิก ตั้งอยู่ที่เมืองแวร์เดิง แคว้นกร็องแต็สต์ ประเทศฝรั่งเศส และเป็นที่ตั้งคาเทดราของมุขมณฑลแห่งแวร์เดิง
อาสนวิหารแวร์เดิงเป็นอาสนวิหารที่เก่าแก่ที่สุดในภูมิภาคลอแรน ได้เฉลิมฉลองครบรอบหนึ่งพันปีเมื่อปี ค.ศ. 1990
อาสนวิหารบูร์ฌ

|  อาสนวิหารนักบุญสเทเฟนแห่งบูร์ฌ |
| --- | --- |
อาสนวิหารมองจากบริเวณสวน

47°04′56″N 2°23′57″E﻿ / ﻿47.08222°N 2.39917°E﻿ / 47.08222; 2.39917
ที่ตั้ง: บูร์ฌ แชร์
ประเทศ:  ประเทศฝรั่งเศส
นิกาย: โรมันคาทอลิก
สถานะ: อาสนวิหาร
ประเภทสถาปัตย์: กางเขน
รูปแบบสถาปัตย์: กอธิก
แล้วเสร็จ: ค.ศ. 1230
 อนุสรณ์สถานทางประวัติศาสตร์ (ค.ศ. 1862)
| มหาวิหารบูร์ฌ * |
| --- | --- |
  แหล่งมรดกโลกโดยยูเนสโก
มหาวิหารบูร์ฌ
ประเทศ:  ฝรั่งเศส
ประเภท: มรดกทางวัฒนธรรม
เกณฑ์พิจารณา: (i) (ii) (vi)
ประวัติการขึ้นทะเบียน
ขึ้นทะเบียน: 2535 (คณะกรรมการสมัยที่ 16)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
อาสนวิหารบูร์ฌ (ฝรั่งเศส: Cathédrale de Bourges) มีชื่อเต็มว่า อาสนวิหารนักบุญสเทเฟนแห่งบูร์ฌ (Cathédrale Saint-Étienne de Bourges) เป็นอาสนวิหารนิกายโรมันคาทอลิก ตั้งอยู่ที่เมืองบูร์ฌในประเทศฝรั่งเศส และเป็นอาสนวิหารประจำอัครมุขมณฑลบูร์ฌ โดยอุทิศแด่นักบุญสเทเฟน
มหาวิหารแห่งนี้ถูกสร้างด้วยความยิ่งใหญ่และกลมกลืนกันทางสถาปัตยกรรม โดยเฉพาะอย่างยิ่งในส่วนหน้าบัน รูปปั้นประดับโดยรอบ และงานกระจกสี อาสนวิหารแห่งนี้ได้ถูกละเลยมาเป็นระยะเวลายาวนาน อย่างไรก็ตาม ความสำคัญทางสถาปัตยกรรมของอาสนวิหารแห่งนี้ก็โดดเด่นไม่แพ้กับอาสนวิหารชั้นนำที่มีชื่อเสียงอื่น ๆ ในประเทศฝรั่งเศส